ඔහුට පහරදුන් සැකකරුවන් අත්අඩංගුවට ගන්නා ලෙස බල කරමින් පෙරේදා දිනයේදී අලුත්ගම පොලීසිය ඉදිරිපිට ප්‍රාදේශීය මාධ්‍යවේදීන්ගේ එකමුතුව විරෝධතාවයක් ද පැවැත්වුවා.Update :- Tuesday, December 10, 2019, 1.11PM --------------------------------------------------------------------------අලුත්ගම හිරු මාධ්‍යවේදියාට පහරදීමේ සිද්ධියට පස්දෙනෙක් අත්අඩංගුවටඅලුත්ගම හිරු ප්‍රාදේශීය මාධ්‍යවේදී තුසිත කුමාර ද සිල්වාට සහ ඔහුගේ බිරිඳට පහරදීමේ සිද්ධිය සම්බන්ධයෙන් 5 දෙනෙකු පොලීසිය අත්අඩංගුවට ගෙන තිබෙනවා.ඔවුන් ඊයේ (09) මෙලෙස අත්අඩංගුවට ගෙන ඇති අතර, මේ වන විට ඔවුන්ගෙන් ප්‍රකාශ සටහන් කර ගනිමින් සිටින බවටයි වාර්තා වන්නේ.මාධ්‍යවේදී තුසිත කුමාර ද සිල්වාට සහ ඔහුගේ බිරිඳට පසුගිය 6 වනදා පහර දී තිබුණේ පොලිස් විශේෂ කාර්ය බලකාය පසුගිය ඔක්තෝම්බර් මස සිදුකළ කෘත්‍රිම රා නිපදවීමේ ස්ථානයක් වැටලීම සම්බන්ධයෙන් සිදුකළ අනාවරණයක් මුල් කරගනිමින්.එම වැටලීම වාර්තා කිරීම සම්බන්ධයෙන් ප්‍රාදේශිය මාධ්‍යවේදියාට බැන තර්ජනය කරමින් මෙම පහරදීම සිදුකර ඇති බවයි වාර්තාවන්නේ.